section_heading: Anglo-Saski period
paragraph_text: Doseljenici germanskih plemena Angla i Sasa vjerojatno su imali najveći utjecaj na Buckinghamshire. Oni nisu samo dali ime grofoviji i mnogim gradovima u njoj, nego je i moderna geografija grofovije slična onoj iz anglosaskog perioda. Jedna od velikih bitaka spomenuta u anglosaskoj kronici vodila se između Cerdica od Wessexa i Brita u Chearsleyu. U kasnoj fazi anglosaskog razdoblja u Brillu je izgrađena kraljevska palača. Veliki prosperitet grofovije spomenut je i u Knjizi Sudnjeg dana; knjizi imovinskog popisa iz 1086. godine.